אתר מימון ההמונים קיקסטארטר הודיע אתמול (שבת) כי האקרים הצליחו להשיג את המידע של חלק מלקוחותיו, אך הפרצה תוקנה.
"ההאקרים לא השיגו שום מידע של כרטיסי אשראי. אין כל הוכחה לפעילות לא מאושרת מכל סוג באף חשבון מלבד שני חשבונות של משתמשים", כתב ינסי סטריקלר, מנכ"ל קיקסטארטר בפוסט בבלוג החברה. הוא ציין כי היא איננה שומרת מידע של כרטיסי אשראי.
לדברי קקיסטארטר, המידע אליו הגיעו התוקפים כלל שמות משתמשים, כתובות אימייל, כתובות פיזיות, מספרי טלפון וססמאות מוצפנות, שציינה עוד כי דיווחה על הפריצה לסוכנויות אכיפת חוק ביום אביעי בלילה.
החברה הוסיפה כי בעוד שהססמאות לא נחשפו, ניתן לפצח את ההצפנות שלהן, והמליצה כי משתמשים יחליפו את ססמאותיהם. לדבריה, היא תגברה את האבטחה בעקבות הפריצה.
בסוף השבוע דווח גם כי הצבא האלקטרוני הסורי, קבוצת פורצים הקשורה למשטר אסד, פרצה לאתר פורבס ופרסה מידע שלטענתה שייך ליותר ממיליון משתמשים. באתר פורבס אישרו את דבר הפרצה והודיעו כי הם בודקים את הדיווח. הקבוצה תקפה כבר כלי תקשורת רבים, ובהם "הארץ", הניו יורק טיימס וחשבונות ההמדיה החברתית של מיקרוסופט, רויטרס ואי-פי.